**Valsts sabiedrības ar ierobežotu atbildību “Latvijas Valsts ceļi”
statūti**

**I. Vispārīgie jautājumi**

1. Sabiedrības firma: valsts sabiedrība ar ierobežotu atbildību "Latvijas Valsts ceļi" (turpmāk – sabiedrība).

2. Sabiedrības komercdarbības veidi (NACE klasifikators):

2.1. citur neklasificētu organizāciju darbība (94.99), tajā skaitā valsts autoceļu tīkla pārvaldīšana, valsts autoceļu ikdienas uzturēšanas darbu programmu vadība un izpildes kontrole, valsts autoceļu būvniecības programmu un projektu vadība un būvniecības uzraudzība;

2.2. tehniskā pārbaude un analīze (71.2);

2.3. zinātniskās pētniecības darbs (72);

2.4. muzeju darbība (91.02).

3. Paziņojumus par dalībnieku sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

**II. Pamatkapitāls un daļa**

4. Sabiedrības pamatkapitāls ir 4 155 649 *euro*.

5. Sabiedrības pamatkapitāls ir sadalīts 4 155 649 kapitāla daļās.

6. Sabiedrības kapitāla daļas nominālvērtība ir viens *euro*.

**III. Valde**

7. Valdes sastāvā ir trīs valdes locekļi.

8. Valdes locekli ievēlē amatā uz pieciem gadiem.

9. Valde pieņem lēmumus ar klātesošo valdes locekļu vienkāršu balsu vairākumu.

10. Valdes locekļi var pilnvarot no valdes locekļu vidus vienu vai vairākus valdes locekļus slēgt noteiktus darījumus vai noteikta veida darījumus.

11. Papildus likumā noteiktajam valdei ir nepieciešama iepriekšēja dalībnieku sapulces piekrišana šādu jautājumu izlemšanai:

11.1. sabiedrības darbinieku atlīdzības noteikšanas svarīgākajiem nosacījumiem pabalstu un kompensāciju izmaksai, izdevumu segšanai, prēmēšanai un citādai materiālajai stimulēšanai, mēnešalgu (darba algu) maksimālajiem apmēriem, kā arī citiem ierobežojošajiem nosacījumiem;

11.2. lēmumam par nekustamā īpašuma iegūšanu, atsavināšanu un apgrūtināšanu ar lietu tiesībām;

11.3. vidēja termiņa iekšējā audita stratēģiskā plāna un gada audita plāna apstiprināšanā;

11.4. lēmumam par darījumu, iepirkumu vai saistību uzņemšanos, kas saistīti ar sabiedrības saimnieciskās darbības nodrošināšanu un pārsniedz 150 000 *euro* (bez PVN), izņemot līgumiem, kas tiek slēgti pildot valsts deleģēto uzdevumu.

12. Valde savu darbu organizē atbilstoši tās apstiprinātai kārtībai.

*Rīgā, 2020. gada 29.oktobrī*